PRIJEDLOG

Na temelju članka 32. i 33. Zakona o udrugama (Narodne novine, broj 74/14, 70/17 i 98/19), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11,144/12, 19/13-pročišćeni tekst, 137/15, 123/17 i 98/19) te članka 35. Statuta Grada Ivanić-Grada (Službeni glasnik, broj 02/14, 01/18 i 03/20), Gradsko vijeće Grada Ivanić-Grada na svojoj 33.sjednici održanoj dana 2.prosinca 2020. godine donijelo je sljedeći

**PROGRAM**

**javnih potreba u provedbi programa i projekata udruga civilnog društva Grada Ivanić-Grada**

**u 2021.godini**

I.

Programi i projekti udruga civilnog društva, za koje se sredstva osiguravaju iz proračuna Grada Ivanić-Grada u 2021.g., jesu izabrani programi i projekti od interesa za opće dobro koje udruge civilnog društva predlože temeljem Javnog poziva Gradu Ivanić-Gradu na financiranje u 2021.g.

II.

Javne potrebe u provedbi programa i projekata udruga civilnog društvaza koje se sredstva osiguravaju u Proračunu Grada Ivanić-Grada za 2021.g. su programi, odnosno aktivnosti, poslovi i djelatnosti od značaja za Grad Ivanić-Grad, a odnose se na zaštitu njihovih probitaka, zauzimanje za zaštitu ljudskih prava i sloboda, zaštitu okoliša i prirode i održivi razvoj, te za humanitarna, socijalna, kulturna, odgojno-obrazovna, znanstvena, sportska, zdravstvena, tehnička, informacijska, strukovna ili druga uvjerenja i ciljeve koji nisu u suprotnosti s Ustavom i zakonom, a bez namjere stjecanja dobiti ili drugih gospodarski procjenjivih koristi.

III.

Javne potrebe u provedbi programa i projekata udruga civilnog društvaostvaruju se kroz financiranje Programa razvoja civilnog društva, Aktivnost: programi i projekti udruga civilnog društva i to:

Izvor financiranja:Opći prihodi i primici

Tekuće donacije

-ostalim udrugama civilnog društva u iznosu od 495.000,00 kn.

P**rijedlog rasporeda dijela sredstava iz stavka 1. ove točke, u iznosu od 400.000,00 kn, za programe i projekte udruga, utvrditi će temeljem Javnog poziva** ocjenjivačko povjerenstvo za ocjenjivanje i predlaganje programa financiranja javnih potreba Grada Ivanić-Grada za 2021. godinu, **koje osniva i imenuje gradonačelnik Grada Ivanić-Grada.**

**Konačni raspored sredstava izvršiti će g**radonačelnik svojim Zaključkom.

P**rijedlog rasporeda dijela sredstava iz stavka 1. ove točke, u iznosu od 95.000,00 kn, za programe i projekte koje udruge podnesu nakon proteka roka za prijavu programa putem Javnog poziva, utvrditi će** Povjerenstvo za izravnu dodjelu financijskih sredstava udrugama/organizacijama civilnog društva donošenjem svog Mišljenja.

Na osnovi Mišljenja Povjerenstva za izravnu dodjelu financijskih sredstava udrugama/organizacijama civilnog društva, koje osniva i imenuje gradonačelnik Grada Ivanić-Grada, gradonačelnik će donijeti konačni Zaključak o izravnoj dodjeli financijskih sredstava udrugama/organizacijama civilnog društva.

.

IV.

Javne potrebe u provedbi programa Financiranja političkih stranaka ostvaruju se putem donacija političkim strankama u iznosu od 160.000,00 kn.

Javne potrebe u provedbi programa Zaštite prava nacionalnih manjina ostvaruju se putem donacija nacionalnim manjinama u iznosu od 9.000,00 kn.

V.

Ovaj Program sastavni je dio Proračuna Grada Ivanić-Grada za 2021. godinu, stupa na snagu osmog dana od dana objave u Službenom glasniku Grada Ivanić-Grada, a primjenjuje se od 01. siječnja 2021. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, 2. prosinca 2020.g. Željko Pongrac, pravnik kriminalist